OpenLLM-France/wikimedia huggingface dataset:
# Dècada del 1620
## Esdeveniments

* Tractat de Madrid (1621)
* Colònies holandeses i angleses als futurs Estats Units
* Continua la Guerra dels Trenta Anys
* El regne de Dinamarca i Noruega assoleix el milió d'habitants

## Personatges destacats

* Pierre de Fermat
* Cardenal Richelieu
* Urbà VIII
# Studioni

«Studioni» té aquests significats:
* Studioni (Krasnoiarsk), localitat del krai de Krasnoiarsk, a Rússia
* Studioni (Sverdlovsk), localitat de l'óblast de Sverdlovsk, a Rússia
* Studioni (Saràtov), localitat de l'óblast de Saràtov, a Rússia
* Studioni (Bélgorod), localitat de l'óblast de Bélgorod, a Rússia
# Sa Majestat el Rei Carles III

Sa Majestat el Rei Carles III (en anglès: His Majesty King Charles III) és un retrat del rei Carles III del Regne Unit, realitzat pel pintor Jonathan Yeo. Va ser pintat entre juny de 2021 i novembre de 2023, un període que abasta l'adhesió de Carles al tron, i va ser el primer retrat oficial del rei des de la seva coronació. Va ser encarregat per la Worshipful Company of Drapers.
Mesura 1,98 metres d'amplada per 2,59 metres d'alçària i està conformat per un vermell viu i mostra a Carles amb l'uniforme dels Guàrdies gal·lesos. A sobre de la seva espatlla dreta hi ha una papallona, que simbolitza la seva adhesió al tron. Katie Razzall, escrivint per a la BBC, la va descriure com «una pintura vibrant». La reina consort Camil·la va dir amb aprovació A Yeo: «Sí, el tens».
Del 16 de maig al 14 de juny de 2024 es va exposar a la Galeria Philip Mold de Londres i, a partir de finals d'agost, al Drapers Hall de la companyia.

## Viralitat

El retrat va rebre moltes reaccions de tot tipus, alguns d'elles en forma de mem d'Internet a les xarxes digitals, com Twitter, pel seu esquema de color vermell, que es va comparar amb «pel·lícules de flames, sang i terror». Això va ser posat en coneixement de Yeo per la seva filla i va expressar afalagament per la reacció.
L'obra es va comparar amb la pintura Cap IV del pintor Francis Bacon realitzada el 1949.

## Vandalisme

El juny de 2024, manifestants del col·lectiu Animal Rising van enganxar-li un cartell a la cara que representava a Wallace, de Wallace i Gromit, amb una llegenda, a la caixa de vidre del retrat, en protesta contra les condicions a les «granges assegurades» acreditades per la Reial Societat per a la Prevenció de la Crueltat contra els Animals (RSPCA), de les quals el rei és mecenes.

## Referències

* 1 2 Kirka, Danina. «King Charles III unveils his first official portrait since his coronation» (en anglès). AP News, 14-05-2024. Arxivat de l'original el 2024-06-11. [Consulta: 11 juny 2024].
* ↑ Friedman, Vanessa. «A Shock of Red for a Royal Portrait» (en anglès). The New York Times, 15-05-2024. Arxivat de l'original el 2024-06-10. [Consulta: 13 juny 2024].
* 1 2 3 Razzall, Katie. «King Charles: First official portrait since coronation is unveiled, painted by Jonathan Yeo» (en anglès). BBC News, 14-05-2024. Arxivat de l'original el 2024-05-14. [Consulta: 15 maig 2024].
* ↑ Zhou, Li. «Blood, flames, and horror movies: The evocative imagery of King Charles’s portrait» (en anglès). Vox.com, 17-05-2024. Arxivat de l'original el 2024-06-02. [Consulta: 13 juny 2024].
* ↑ Urwin, Rosamund. «Jonathan Yeo: What the King thinks of my portrait — and why it’s so red» (en anglès). The Sunday Times, 19-05-2024. Arxivat de l'original el 2024-06-12. [Consulta: 13 juny 2024].
* ↑ Niami, Saam. «In Defense of Jonathan Yeo’s King Charles Portrait» (en anglès). Hyperallergic, 22-05-2024. [Consulta: 19 juny 2024].
* ↑ Coughlan, Sean. «Animal-rights protesters attack portrait of King». BBC, 11-06-2024. Arxivat de l'original el 2024-06-11. [Consulta: 11 juny 2024].
# Miguel Grau Seminario

Miguel María Grau Seminario (Paita, Piura, 27 de juliol de 1834 — Punta Angamos, Antofagasta, 8 d'octubre de 1879) va ser un militar i polític peruà, almirall de la Marina de Guerra del Perú. Durant la Guerra del Pacífic, va comandar el monitor Huáscar, sucumbint definitivament en el combat naval d'Angamos. Va desenvolupar la seva carrera política durant una etapa de profunda divisió social i una contínua guerra civil amb Xile. És considerat com Heroi de la Marina de Guerra del Perú i de la nació peruana.

## Biografia

Fill del tinent coronel Juan Manuel Grau y Berrío, natural de Cartagena d'Índies, que formà part de l'exèrcit de Simón Bolívar, i de María Luisa Seminario y del Castillo, Miguel Grau va néixer en el port de Paita el 27 de juliol de 1834. Va ingressar en la Marina militar als 19 anys com guardiamarina. El 10 de març de 1856 és ascendit a alferes de navili amb destí al vaixell Apurímac. Va participar en la Guerra hispanosudamericana com a capità de fragata a la corbeta Unión. Va anar ascendint fins a arribar a Comandant general de la Marina de Guerra del Perú. Va morir el 8 d'octubre de 1879 durant el curs de la batalla naval de Angamos en l'anomenada Guerra del Pacífic (1879-1883) entre Perú i Xile.
El màxim Cavaller de les mars de la Marina de Guerra peruana, Miguel Grau, era fill de María Luisa Seminario del Castillo i de Juan Manuel Grau i Berrío, ex-tinent coronel dels exèrcits colombians que havien arribat al Perú amb Simón Bolívar per lluitar per la independència americana. Juan Manuel Grau era fill de Joan Francesc Grau i Girona, nat a Sitges el 1760 i traslladat a Colòmbia en cerca de fortuna.

## Referències

* ↑ «Almirante Miguel Grau Seminario» (en castellà). Comando Conjunto de las Fuerzas Armadas del Perú. [Consulta: 2 abril 2018].
* ↑ la-mar-de-l'almirall-Grau INH.CAT

## Enllaços externs

* Video Vida de Miguel Grau Seminario
# Borås

Borås és una localitat de Västra Götaland, Suècia. El 2017 tenia uns 73.000 habitants.
Va tenir un important desenvolupament en la indústria tèxtil al segle xix que va durar fins als anys 1960 del segle xx. El caràcter comercial de la seva història va néixer amb els comerciants ambulants, anomenats knalle o knallarna, que recorrien la regió al segle xvi.
Gaudeix d'ubicació geogràfica estratègica en ser un punt central entre les ciutats de Göteborg, Jönköping i també de la veïna Noruega. És la seu d'importants centres comercials i industrials, i de punts turístics i culturals.
És conegut el zoo de la ciutat, Borås djurpark, i l'Església de fusta d'Hedared del segle xvi, única que es conserva fora de Noruega.
# Borzęckiïta

La borzęckiïta és un mineral de la classe dels òxids. Rep el nom en honor de Robert Borzęcki (Varsòvia, Polònia, 19 de setembre de 1964), un conegut col·leccionista de minerals polonès.

## Característiques

La borzęckiïta és un selenit de fórmula química Pb(UO₂)₃(SeO₃)₂O₂·3H₂O. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema ortoròmbic. La seva duresa a l'escala de Mohs és 2. És l'anàleg de plom de la guil·leminita, i es troba estructuralment relacionada amb la marthozita, la guil·leminita i la larissaïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu geològic Stanisław Józef Thugutt de la Universitat de Varsòvia, a Polònia, amb el número de catàleg: mwg uw 009763.

## Formació i jaciments

Va ser descoberta a Miedzianka, a Gmina Janowice Wielkie, dins el comtat de Karkonosze (Voivodat de Baixa Silèsia, Polònia). També ha estat descrita a la mina Musonoi, situada a la localitat de Kolwezi (Lualaba, República Democràtica del Congo). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Borzęckiite» (en anglès). Mindat. [Consulta: 1r gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 31 desembre 2022].
# CBK

CBK té els següents significats:
* Banc Central de Kenya (del seu nom en anglès Central Bank of Kenya), banc central de Kenya
* Banc Central de Kuwait (del seu nom en anglès Central Bank of Kuwait), banc central de Kuwait
* Conferència episcopal txeca (del seu nom en txec Česká Biskupská Konference), assemblea dels bisbes de l'Església Catòlica de la República Txeca
* Centre de Recerca Espacial (del seu nom en polonès Centrum Badań Kosmicznych), agència espacial de Polònia
* cbk també és el codi ISO 639-3 del chavacano, llengua parlada a les Filipines
# Bàssovo

Bàssovo - Басово (rus) - és un poble de l'óblast de Bélgorod, a Rússia. El 2010 tenia 168 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Black Beach

Black Beach és una pel·lícula de thriller d'Espanya de 2020 dirigida per Esteban Castro amb guió de Crespo i David Moreno. És protagonitzada per Raúl Arévalo, Candela Peña, Paulina García, Melina Matthews i Jimmy Castro. Es va estrenar el 2 d'octubre de 2020.

## Sinopsi

Carles, un alt executiu a punt de convertir-se en soci d'una gran empresa, rep l'encàrrec d'intervenir en el segrest de l'enginyer d'una petroliera americana, a l'Àfrica. L'incident està posant en perill la signatura d'un contracte milionari.
En aquest viatge s'haurà d'enfrontar a les conseqüències de les seves accions del passat quan va ser cooperant al país i triar entre els seus interessos personals i professionals.

## Repartiment

* Raúl Arévalo com a Carlos
* Candela Peña com a Ale
* Paulina García com a Elena
* Melina Matthews com a Susan
* Luka Peros com a Leo Babich
* Amber Williams com a periodista africana
* Emilio Buale com a León Ndong
* John Flanders com a Donovan
* Kristof Coenen com a vigilant
* Jimmy Castro com a Calixto

## Premis i nominacions

| Premis | Categoria | Nominada | Resultat |
| Premis Goya | Millor direcció de producció | Carmen Martínez Muñoz | Nominada |
| Premis Goya | Millor muntatge | Fernando Franco i Miguel Doblado | Nominats |
| Premis Goya | Millor fotografia | Ángel Amorós | Nominat |
| Premis Goya | Millor direcció artística | Patricia López Arnaiz | Nominada |
| Premis Goya | Millor so | Coque Lahera, Nacho Royo-Villanova i Sergio Testón | Nominats |
| Premis Goya | Millors efectes especials | Raúl Romanillos i Jean-Louis Billiard | Nominats |

## Referències

* ↑ «Black Beach» (en espanyol europeu). Prisbat. [Consulta: 22 setembre 2020].
* 1 2 «Black Beach». Grup Balaña. [Consulta: 22 setembre 2020].
# Bloc del motor

El bloc de cilindres, bloc del motor o monobloc és una peça fosa en ferro o alumini que allotja els cilindres d'un motor de combustió interna així com els suports de suport del cigonyal. El diàmetre dels cilindres, juntament amb la carrera del pistó, determina la cilindrada del motor.

## Funcions

Allotjar el tren alternatiu, format pel cigonyal, les bieles i els pistons. En el cas d'un motor per refrigeració líquida, la més freqüent en l'actualitat, en l'interior del bloc existeixen també cavitats formades en el motlle a través de les quals circula l'aigua de refredament, així com altres tubulars per a l'oli de lubricació el filtre també està generalment fix a l'estructura del bloc. Quan l'arbre de lleves no va muntat en la culata com és el cas del motor OHV hi ha un allotjament amb suports per a l'arbre de lleves de les vàlvules.
El bloc té connexions i obertures a través de les quals diversos dispositius addicionals són controlats a través de la rotació del cigonyal, com pot ser la bomba d'aigua, bomba de combustible, bomba d'oli i distribuïdor (en els vehicles que els posseeixen).

## Material

El material de què són construïts els blocs ha de permetre el modelat de totes les obertures i passatges indispensables, com també suportar els elevats esforços de tracció de la culata durant la combustió, i allotjar les camises de cilindre per on llisquen els pistons. Així mateix van subjectes al bloc les tapes dels suports del cigonyal, anomenades també suports de bancada.
Els materials més usats són el ferro colat i l'alumini, aquest últim més lleuger i amb millors propietats dissipadores, però de preu més elevat. També ha de tenir suports del cigonyal reforçats. Resistint pitjor a la fricció dels pistons dels blocs d'alumini tenen els cilindres normalment revestits amb camises d'acer.

## Bibliografia

* ARIAS-PAZ, Manuel. Manual de Automóveis, São Paulo: Editora Mestre Jou, 1970

## Enllaços externs

* Mecanicadeautos.info Arxivat 2010-11-13 a Wayback Machine.
* Uamerica.edu.co Arxivat 2004-08-24 a Wayback Machine.
* Informació sobre el bloc de cilindres en Km77.com
# Blocador d'adrenoreceptors alfa i beta

Els blocadors d'adrenoreceptors alfa i beta són un grup de fàrmacs que bloquegen les accions dels receptors adrenèrgics alfa i dels beta. S'utilitzen en el tractament de la hipertensió arterial.
Fàrmacs comercialitzats al mercat espanyol:
* Carvedilol (EFG, Coropres, Normotride).
* Labetalol (Trandate), via parenteral.

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2016.

## Vegeu també

* Blocador d'adrenoreceptors alfa
* Blocador d'adrenoreceptors beta
* Antihipertensius
# Boussay

Boussay (en bretó Beuzid-Klison, en gal·ló Bóczaè) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 2.548 habitants. Limita amb els municipis de Gétigné al Loira Atlàntic, Cugand i La Bruffière a Vendée, Montfaucon-Montigné i Torfou a Maine i Loira.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.061 | 2.106 | 2.040 | 2.161 | 2.316 | 2.361 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Daniel Labouère | |
| 2008- | Gérard Esnault | |
# Cal Boter (Castellar del Vallès)

Cal Boter és un edifici de Castellar del Vallès (Vallès Occidental) protegit com a Bé Cultural d'Interès Local.

## Descripció

Es tracta d'un habitatge unifamiliar de filiació modernista. Els murs estan arrebossats, i el frontis, presenta una distribució simètrica, marcant l'eix la porta amb finestres a cada costat. Els llindars, en relleu, formen pilastres culminades per capitells amb motius florals, a manera d'elements sustentats a la llinda. La façana lateral esquerra, mostra trets modernistes més pronunciats: un arc de tres quarts de cercle, en relleu, emmarca dues finestres, sobre aquestes un petit òcul decorat amb motius vegetals en relleu al seu interior. L'extradós de l'arc està decorat amb teules de ceràmica amb dibuixos formant greques. L'acabament de la façana és soluciona amb un joc de línies ondulants, més marcades en la façana lateral esquerra. El carener de la teulada corre paral·lel al frontis. Els vèrtex de l'edifici, coincidint amb la part superior de les ondulacions, estan coronats per unes esferes esculpides amb decoració vegetal

## Referències

* ↑ «Cal Boter». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Blowing Rock

Blowing Rock és una població dels Estats Units a l'estat de Carolina del Nord. Segons el cens del 2000 tenia 1.418 habitants.

## Demografia

Segons el cens del 2000, Blowing Rock tenia 1.418 habitants, 663 habitatges i 387 famílies. La densitat de població era de 184,3 habitants per km².
Dels 663 habitatges en un 16,9% hi vivien nens de menys de 18 anys, en un 52,3% hi vivien parelles casades, en un 4,5% dones solteres, i en un 41,5% no eren unitats familiars. En el 35,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,59.
Per edats la població es repartia de la següent manera: un 15% tenia menys de 18 anys, un 4,9% entre 18 i 24, un 20% entre 25 i 44, un 34,1% de 45 a 60 i un 26% 65 anys o més.
L'edat mediana era de 51 anys. Per cada 100 dones de 18 o més anys hi havia 80,4 homes.
Entorn del 2,9% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blowing Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Blowing Rock». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cal Perelló (Almoster)

Cal Perelló és una obra d'Almoster (Baix Camp) protegida com a Bé Cultural d'Interès Local.

## Descripció

Edifici situat a la cantonada entre el carrer Pare Aymamí i el carrer del Portal. Es tracta d'una construcció de diferents altures en els diferents sectors. Les façanes es mostren arrebossades, fruit d'una reforma moderna. Resten però, algunes cornises motllurades de pedra i el portal d'accés. Portal amb arc de mig punt adovellat.

## Referències

* ↑ «Cal Perelló». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 desembre 2018].

## Enllaços externs

* «Cal Perelló». Mapa de recursos culturals. Diputació de Tarragona.
# Bon appétit

Bon appétit és una pel·lícula dirigida per David Pinillos, estrenada el 2010.

## Argument

Daniel (Unax Ugalde), un jove i ambiciós xef espanyol, acaba d'aconseguir el seu somni: una plaça en el prestigiós restaurant de Thomas Wackerle (Herbert Knaup) a Zurich. El seu extraordinari talent li servirà per progressar en l'exigent cuina de Wackerle, però no podrà evitar que la seva relació amb Hanna (Nora Tschirner), l'atractiva sumiller del restaurant, es transformi en una mica més que una simple amistat. Aquesta inesperada situació tornarà del revés l'ordenat món de Daniel i li farà plantejar-se una difícil qüestió: Val la pena arriscar la carrera professional per l'amor?

## Repartiment

* Unax Ugalde: Daniel
* Nora Tschirner: Hanna
* Giulio Berruti: Hugo
* Herbert Knaup: Thomas
* Elena Irureta: Mare de Daniel
* Xenia Tostado: Eva

## Rebuda

* Una sòbria, potser fins i tot massa sòbria, peripècia d'amors i alta cuina (...) especialment apta per a públics sensibles i amb propensió al romanticisme no edulcorat (...) Puntuació: ★★★ (sobre 5)"
* "Estimable melodrama romàntic (...) flueix de manera excel·lent (...) interludis musicals carregats de bon gust (...) Unax Ugalde i Nora Tschirner estan encantadors"<

## Referències

* ↑ «Bon appétit». The New York Times.
* ↑ «Bon appétit». Filmaffiny.
* ↑ M. Torreiro, Fotogramas
* ↑ Javier Ocaña, El País
# Cal Tibís

Cal Tibís fou una masia del Prat de Llobregat. Es va construir al segle xix. Pertanyia a dos propietaris, un dels quals és desconegut i l'altre fou en Lluís Font i Roc. Per aquest motiu només es va habitar la part esquerra de la masia.
La casa tenia en total 300 m² amb planta baixa, un pis i golfes. Als estables es criava un ramat de 500 ovelles. Els últims en habitar la masia van ser la família de Josep Fernàndez i Farrés i els hereus de Lluís Font. Va ser enderrocada el 1998 per la construcció de la Pota Sud.

## Referències

* Masies del Prat (L'Albufera i La Ribera), vol I, de Gerard i Teresa Giménez i Joan Jordà. Editorial Efados. El Papiol, 2003, pàg. 131.
# Bàlsam (desambiguació)

«Bàlsam o balsam» té aquests significats:
* Botànica:
** Bàlsam (oleoresina), barreja viscosa de resines que es troba en algunes plantes
** Bàlsam, diverses plantes de la família de les balsaminàcies, vegeu balsaminàcia
** Bàlsam de pollancre del gènere Populus secció Tacamahaca
** Commiphora gileadensis', Bàlsam de la Meca
** Bàlsam del Perú arbre gran de la família de les fabàcies originari d'Amèrica Central
** Copaifera langsdorfii, bàlsam de copaiba
** Carpobrotus acinaciformis, bàlsam menut, planta suculenta reptant
** Carpobrotus edulis, bàlsam, planta suculenta reptant també coneguda com a ungla de gat
* Persones: Martin Balsam (1919, Nova York - 1996, Roma), actor
* Productes:
** Bàlsam del Canadà o bàlsam d'avet, trementina obtinguda de la resina de l'avet balsàmic (Abies balsamea)
** Bàlsam (beguda), licor d'herbes
* Toponímia:
** Balsam (Cambridgeshire), localitat del Regne Unit
** Balsam (Carolina del Nord), poble dels Estats Units
# Butirki (Tula)

* Per a altres significats, vegeu «Butirki».
Butirki (en rus: Бутырки) és un poble de l'óblast de Tula, a Rússia, segons el cens del 2010 tenia 264 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Butirki

«Butirki» té aquests significats:
* Butirki (Lípetsk), localitat de l'óblast de Lípetsk, a Rússia
* Butirki (Tula), localitat de l'óblast de Tula, a Rússia
* Butirki (Astracan), localitat de l'óblast d'Astracan, a Rússia
* Butirki (Saràtov), localitat de l'óblast de Saràtov, a Rússia
* Butirki (Bélgorod), localitat de l'óblast de Bélgorod, a Rússia
# Cal Ton del Puig

Cal Ton del Puig és una obra barroca de Torres de Segre (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge cantoner que ha estat completament pujat de nou respectant la façana primitiva. Aquesta és un pla gairebé quadrat amb les obertures de les dues plantes superiors simètriques. El portal és típic del neoclassicisme amb pedres encoixinades i dovelles a saltacavall. Les obertures de la primera planta repeteixen aquestes característiques, afegint-hi un ampit acabat en pedra motllurada.

## Referències

* ↑ «Cal Ton del Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Can Vilar de sa Mutxada

Can Vilar de sa Mutxada és una masia de Calonge (Baix Empordà) protegida com a bé cultural d'interès local.

## Descripció

El mas està format per un conjunt d'edificacions dins d'un pati tancat: residència del propietari, casa del masover, pallisses i corts. La façana està orientada al sud-est i té adossada una torre de planta rectangular de 4 x 3 m amb una alçada d'uns 8 m. Consta de tres plantes i terrat amb balustrada de terra cuita. A la part del davant hi ha dues finestres. Els murs estan arrebossats i emblanquinats, exceptuant els angles i els marcs de portes i finestres on hi ha pedra de granit ben escairada.

## Història

Fins a principis dels anys 1970 el mas tenia terres i s'explotava. Actualment està envoltat d'una urbanització i l'edifici s'ha convertit en un restaurant. Ha estat en aquesta última reforma que s'han eliminat les restes de matacà que la torre encara conservava.

## Referències

* «Can Vilar de la Mutxada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 abril 2012].